CELEX: C2005/330/14
Language: hu
Date: 2005-12-24 00:00:00
Title: C-363/05. sz. ügy: A VAT and Duties Tribunals, London  2005. szeptember 19 -i végzésével a 1) J.P. Morgan Fleming Claverhouse Investment Trust plc 2) The Association of Investment Trust Companies kontra Commissioners of HM Revenue and Customs ügyben benyújtott előzetes döntéshozatal iránti kérelem

24.12.2005   
            
            
               HU
            
            
               Az Európai Unió Hivatalos Lapja
            
            
               C 330/7
            
         A VAT and Duties Tribunals, London 2005. szeptember 19-i végzésével a 1) J.P. Morgan Fleming Claverhouse Investment Trust plc 2) The Association of Investment Trust Companies kontra Commissioners of HM Revenue and Customs ügyben benyújtott előzetes döntéshozatal iránti kérelem
   (C-363/05. sz. ügy)
   (2005/C 330/14)
   Az eljárás nyelve: angol
   A VAT and Duties Tribunals, London 2005. szeptember 19-i végzésével, amely 2005. szeptember 26-án érkezett a Bíróság Hivatalához, a 1) J.P. Morgan Fleming Claverhouse Investment Trust plc 2) The Association of Investment Trust Companies kontra Commissioners of HM Revenue and Customs ügyben előzetes döntéshozatal iránti kérelmet nyújtott be az Európai Közösségek Bíróságához.
   A VAT and Duties Tribunals, London a következő kérdésekről kéri a Bíróság döntését:
   
               1)
            
            
               Magában foglalja-e a hatodik irányelv (1) 13. cikke B. része d) pontjának 6. alpontjában foglalt „különleges befektetési alapok” kifejezés az ITC-khez [tőkebefektetési társaság] hasonló zártvégű befektetési alapokat?
            
         
               2)
            
            
               Amennyiben az 1) kérdésre adott válasz igenlő, a 13. cikk B. része d) pontjának 6. alpontjában foglalt „tagállamok által meghatározott” kifejezés:
               
                           a.
                        
                        
                           megengedi-e a tagállamoknak azt, hogy kiválasszanak a joghatóságuk alá tartozó „különleges befektetési alapok” közül néhányat abból a célból, hogy azokat az alapkezelési szolgáltatásnyújtás adómentességében részesítsék, és másokat kizárjanak e mentesség alól, vagy
                        
                     
                           b.
                        
                        
                           azt jelenti-e, hogy a tagállamok kötelesek meghatározni a joghatóságuk alá tartozó alapok közül a „különleges befektetési alapok” körébe tartozó alapokat, és a mentesség minden ilyen alapra kiterjed?
                        
                     
         
               3)
            
            
               Amennyiben az 1) kérdésre adott válasz az, hogy a tagállamok kiválaszthatják, hogy mely „különleges befektetési alapokat” részesítik a mentességben, milyen hatással van az adósemlegesség, az egyenlő elbánás és a versenytorzulás megelőzésének elve e mérlegelési jogkör gyakorlására?
            
         
               4)
            
            
               Közvetlen hatálya van-e a 13. cikk B. része d) pontja 6. alpontjának?
            
         
      (1)  A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 13.6.1977., 1. o.; magyar nyelvű különkiadás 9. fejezet, 1. kötet, 23. o.).